Page:For a' that and a' that (2).pdf/4

 Quo' she, I winna marry thee,

For a' the gear that ye can gi'e,

Nor will I gangee step a-jec,

For a' the gowd of Gowrie.

My father will gie me twa kye,

My mither's some varn gaun to dye,

I’ll get a gown just like the sky,

Gif I'll no gang to Gowrie.

O my dear Katie say nae sae,

Ye little ken a heart that's wae;

Hae there's my hand, hear me I pray,

Sin thou'll no gang to Gowrie.

Since first I met thee at the shiel,

My saul to thee's been true and leal;

The darkest night I fear nae deil,

Warlock, or witch, in Gowrie.

I fear nae want of claise nor nought,

Sic silly things my mind ne'er taught;

I dream a’ night, and start about,

An' wish for thee in Gowrie.

I lose thee better, Kate, my dear,

Than a' my rigs, and out-gawn gear;

Sit down by me, till ance I swear,

Thou'rt worth the Carse of Gowrie.

Syne on her mouth sweet kisses laid,

Till blushes a’ her cheeks o'er-spread;

She sigh’d and in saft whispers said,

O Pate tak me to Gowrie.